Afrika Fairy | eendag was daar… 'n Pa, 'n Ma, 'n Kabouter en 'n Prinses
•Mei 24, 2010 • 5 Kommentaar
Ek moet admit…. my kinders het te veel speelgoed. of laat ek eerder sê: my kabouter kind het te veel speelgoed. Ek is mal daaroor om vir hom speelgoed te koop. seker omdat ek ook net so lekker daarmee kan speel, of net omdat dit vir my lekker is om sy gesig te sien as hy dit kry. en ja ja….. ek weet dit is nie goed vir 'n kind om so baie te ontvang nie. moet sê: ek het baie afgeskaal hierdie jaar…. net verjaarsdae en kersfees en so nou en dan 'n klein dingetjie. maar that is that. en die prinses kry ook die kabouter se ou speelgoed.
maar saam met speelgoed kry jy ook 'n ander baie groot probleem: pakplek en organisering. dit is 'n groot kopseer vir my. ek haat speelgoed wat oral rondlê. Oral in die kabouter se kamer is daar 'n mandjie of 'n houer met speelgoed
Die probleem met groot houers is: daar kan te veel speelgoed inpas. en mens kan nie alles met een slag sien nie.
So, uit met die groot houers en in met die platter houers
En toe kom die GROOOOOOOOT sort out. partymaal vergeet ons van sorting en speel eerder met die speelgoed. en baie kere ontdek ons 'n speelding wat ons baie lanklaas gesien het of heeltemal vergeet het van.
maar alles is op die ou einde mooi uitgesorteer volgens Soort: een houer vir Dinosaurs (my kabouter kind kan nog steeds nie 'n dinosaur weerstaan nie). een houer vir diere, een houer vir karretjies, een houer vir plastiek kos en die laaste ene vir potte, panne, breekgoed en messegoed (hy is van kleins af baie lief vir kosmaak)
En voila… speelgoed netjies uitgesorteer en lyk sommer netjieser onder sy bed:
Posted in Die Kabouter, Organisering
•Maart 7, 2010 • 1 Kommentaar
My liewe liewe liewe man, het gesê ek kan die een vertrek gebruik vir my craft kamer. Daar is reeds heelwat kombuis kaste ingebou. Ek mag al die boonste kaste gebruik. Die onderste kaste word tans gebruik vir die kampering goodies. (ek is al klaar besig om te dink waar om die camping goodies te stoor….)
so, die afgelope 2 weke is die vertrek geverf – gras groen. die kaste is spierwit geverf. en die een muur – candy rooi. kaste uitgewas en hard besig om alles in te pak.
maar ek kan nie begin craft as alles nie georganiseerd is nie. ek irriteer myself met die perfektheid. my grootste probleem was om die Embellishments te organiseer. al die prentjies, die letters en goedjies…. ek besluit toe om dit alfabeties te sorteer…. (sien, ek hou daarvan om myself te straf). ek betaal tot die kabouter R5 om te help. Ek koop 'n klomp plastiek houers en sorteer woes. terwyl ek so sorteer wonder ek hoe om die bottels te merk… want 30 bottels is baie. eers dink ek daaraan om letters op te plak, maar party houers bestaan net uit een item, soos blomme of skoenlappers. Die blik swartbord verf tref my oog…..mmmmmmm….. hoe verf mens dit op plastiek……
so verf jy dit op plastiek:
neem stickers – enige stickers – ek het skoolboek stickers gebruik
verf dit met swartbord verf
en plak dit op die houers en teken daarop met swart bord kryte
•Maart 5, 2010 • Lewer Kommentaar
Ek het besluit om elke maand vir hierdie jaar (en hopelik die jare vorentoe) 'n vertrek te neem en heeltemal uit sorteer. elke liewe ding. skoonmaak en weggooi en organiseer.
omdat ons met die bouery net met 'n paar vertrekke op 'n slag moes klaarkom, het organisering 'n nagmerrie begin word. ons moes plekkies vind vir die vertrekke wat leeggemaak moes word. so was ons kookpotte in die kabouter se kamer. nadat die hael die stoorvertrek se dak "vernietig" het, het ons baie van daai goed in die nuwe badkamer gestoor.
dis waarom ek besluit het om elke vertrek reg te pak.
die eerste vertrek was die kabouter se kamer. hy het hopeloos te veel speelgoed. (nota aan myself….. KOOP MINDER SPEELGOED……) maar eerste moet ek sy kas uitsorteer. Alhoewel hy baie netjies is, en ek sy kas altyd probeer netjies hou, het dit 'n bietjie hand uit geruk. daar is te veel klere in wat te klein is.
So, dis die BEFORE foto (ek laat my kop in skaamte sak om so 'n foto te wys)
(soos jy kan sien word hy net toegelaat om stickers BINNE in sy kas te plak en nerens anders nie)
Eerstens het ons die laai uitgesorteer.
onderbroek laai eerste – uitgegooi wat te klein is en die ander netjies terug gepak (hy gaan my nooit vergewe vir hierdie fotos nie)
Toe die sokkie laai
dis al wat oor gebly het
party van ons was heel verveeld. (clyde)
Toe kom die pajama laai, die winter en swemklere laaie aan die beurt
natuurlik moes ons ALLES aanpas
pamaja laai baie netjies…..
die swembroek/hoed en winters laaie – heel skaflik
en vir die res van die kaste – baie netjies – soos dit hoort
dankie my groot seun vir jou harde werk….
•Januarie 31, 2010 • 2 Kommentaar
Okey okey okey, ek weet dit is nou nie die uniekste idee wat ek uitgedink het. Mens kry immers klaar sulkes te koop. Maar omdat 2010 die jaar is wat ons regtig spaarsamig wil leef, het ek besluit om dit te gebruik wat ons reeds het.
Ek weet nie regtig wat 'n mens dit noem nie, maar die dis die rakkies wat jy in jou hangkas in ophang. die kabouter het klaar 'n Dinosaur een.
hierso hang syne in 'n baie deur mekaar kas (die regpak van die kas word in die volgende post "bespreek")
Ek in die winkels gesien jy kry van die waarop maandag tot vrydag/Sondag staan. en het gedink dis oulik om hulle daaglikse klere daarin te pak. Ek het toe die kabouter s'n bietjie verander.
Eers die printwerk gedoen – op gewone papier. ek love die Two Turtle Doves font. en toe geknip.
Daarna het ek dit gelamineer (jammer vir die dowwe foto)
En toe die gelamineer "naam kaartjies" weer gesny
Ek wou eers net gaatjies indruk, maar het toe besluit om Eyelets te gebruik om dit sterker te maak.
Ek het toe versigtig gaatjies gemaak in die "hang rak" en die naamkaartjies vas gemaak met silwer tou. vir 'n dogtertjie sou ek mooi linte gebruik het. En voila……
Al sy week se klere is ingepak en dit spaar my 'n ekstra 20 minute 'n week.
Posted in Dinge wat ons maak, Organisering
Persente vir die diere kinners
•Januarie 24, 2010 • 4 Kommentaar
Hierso is 'n eenvoudige lekker eetdingetjie om vir die diere kinners te maak…… dis gesond en honde is mal daaroor….
Eerstens die resep:
DAILY DROOL PEANUT BUTTER BISCUITS
Mix all ingredients, adding more hot water if dough is too sticky.
Druk vormpies uit met koekie drukkers (ons het gevind dis makliker met groot eenvoudige vormpies….. die katjie vormpie het nie so lekker gewerk nie). ons het gereken die honde sal daarvan hou om katte te eet
Bake on greased cookie sheet at 350 degrees for 40 minutes. Turn off heat and let cool in oven overnight.
Intussen….. hou die kinders besig om hond prentjies in te kleur. Ons het n prent met die kop apart van die lyf, maar jy kan later die kop afknip as jy net 'n "heel hond" prent het.
laat hulle dit uitknip
en daar is altyd 'n tydjie vir grappie
Plak die lyf op 'n bruin papier sak (dit lyk cool as die voete afhang……)
Vou die boonste gedeelte van die bruin sak om en plak die kop daarop. (die kop sal effens oor die lyf wees)